Primarul din Deveselu, Ion Aliman, ucis de COVID-19. Voia să obţină al treilea mandat la Primărie.
Edilul din Deveselu a fost confirmat cu COVID-19 în data de 4 septembrie. Ion Aliman a fost comandant de navă de croazieră. Aliman voia să obţină al treilea mandat de primar în Deveselu.
Primarul comunei Deveselu, din Olt, Ion Aliman, a pierdut, în această dimineaţă, lupta cu virusul SARS-CoV-2. Edilul din Deveselu a fost confirmat cu COVID-19 în data de 4 septembrie.A fost internat la Spitalul suport COVID din Caracal, dar pentru că starea sa de sănătate s-a deteriorat, a fost transferat la Spitalul Colentina din Capitală.Ion Aliman a fost căpitan de vas de croazieră până în 2012, când a renunţat la marinărie şi a trecut la la "cârma" comunei Deveselu. Acum se înscrisese din nou în cursa electorală şi voia al treilea mandat pe listele PSD.În timpul mandatelor sale a fost operaţionalizată Baza NATO de la Deveselu. Pentru localnici, venirea militarilor americani aici a însemnat milioane de euro investite în dezvoltarea comunei.